Diari Oficial de la Generalitat Valenciana


Sumari del DOGV 5676, del 09-01-2008 (2008/17)

CORRECCIÓ d'errades de la Resolució de 21 de novembre de 2007, del Consorci Hospital General Universitari de València (CHGUV), per la qual es convoca un concurs per a la provisió de la plaça de facultatiu en cap del Servici de Cirurgia Toràcica (DOCV núm. 5662, de 18.12.2007).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5676

Data del DOGV
:   09-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/17


Data del document
:   31-12-2007

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * metge
    * concurs administratiu

CORRECCIÓ d'errades de la Resolució de 21 de novembre de 2007, del Consorci Hospital General Universitari de València (CHGUV), per la qual es convoca un concurs per a la provisió de la plaça de facultatiu en cap del Servici de Cirurgia Toràcica (DOCV núm. 5662, de 18.12.2007). [2008/17]  
S'han advertit diverses errades en la resolució i l'annex esmentats, que es corregixen a continuació:  
En l'Annex I. Bases de la convocatòria  
En la pàgina 46217, en la base 9ª.  
On diu:  
«La proposta de la comissió tindrà caràcter vinculant per a l'òrgan competent. No obstant això, el procés podrà declarar-se nul quan en els aspirants no concórreguen els requisits i els mèrits exigibles.»;  
Ha de dir:  
«La proposta de la comissió tindrà caràcter vinculant per a l'òrgan competent. No obstant això, el procés podrà declarar-se desert quan en els aspirants no concórreguen els requisits i els mèrits exigibles.»  
En l'Annex II. Barem de mèrits  
Per a major claredat i seguretat jurídica en compte de procedir a la correcció parcial dels errors, se substituïx íntegrament pel que s'inclou a continuació en l'annex.  
Esta correcció d'errors no suposa ampliació del termini de presentació de sol·licituds de participació.  
València, 31 de desembre de 2007.- El president del CHGUV i conseller de Sanitat: Manuel Cervera Taulet.  
ANNEX II  
Barem de mèrits (corregit)  
1. Formació acadèmica.  
La puntuació màxima per l'apartat de formació acadèmica és d'1,5 punts.  
1.1. Per cada matrícula d'honor o excel·lent durant els estudis de llicenciatura: 0,05 punts.  
Per cada notable: 0,025 punts.  
No han de valorar-se les assignatures de religió, idiomes, ètica, formació política i educació física.  
(Puntuació màxima: 0,8 punts).  
1.2. Grau de doctor: 0,6 punts.  
Grau de doctor cum laude: 0,7 punts.  
2. Formació especialitzada.  
La puntuació màxima per l'apartat de formació especialitzada és de 4,5 punts.  
2.1.a) Titulats superiors que hagen complit el període complet de formació com a resident en l'especialitat de què es tracta (Certificat MIR): 3 punts.  
2.1.b) Ha superat la convocatòria nacional per optar a places MIR i no ha completat el programa. Per cada any complet en l'especialitat de què es tracta: 0,6 punts.  
2.1.c) Titulats superiors que hagen complit el període complet de formació com a residents en un centre estranger amb programa reconegut de docència per a postgraduats en l'especialitat de què es tracta, i amb títol convalidat pel Ministeri d'Educació i Ciència: 3 punts.  
2.1.d) Per formació com a especialista en centres acreditats per a la docència, en l'especialitat de què es tracta, un mínim de dos anys: 1,5 punts.  
(Els apartats 2.1.a), 2.1.b), 2.1.c), i 2.1.d) són excloents entre si)  
2.2. Per assistència a cursos superiors, diplomes o màsters impartits pel Consorci Hospital General Universitari de València, centres universitaris, servicis de salut o conselleries de Salut de les comunitats autònomes, Ministeri de Sanitat i Consum, Ministeri d'Administracions Públiques, Institut Valencià d'Administració Pública o equivalents, Escola Valenciana d'Estudis per a la Salut, així com les escoles de Salut Pública adscrites a qualsevol dels organismes esmentats; cursos de formació contínua i continuada, així com els cursos impartits per centres acreditats per a la docència i que compten amb el reconeixement de l'organisme competent en matèria d'educació o sanitat de la corresponent administració pública, que seran valorats de la manera següent:  
- Per assistència a cursos d'una duració entre 40 hores i 100 hores lectives. Per cada curs: 0,05 punts.  
Puntuació màxima: 0,30.  
- Per assistència a cursos o diplomes de més de 100 hores lectives. Per cada curs: 0,10 punts.  
Puntuació màxima: 0,50.  
- Per assistència a màster. Per cada màster: 0,20 punts.  
Puntuació màxima: 1 punt.  
Tot això haurà d'estar relacionat amb les funcions corresponents a les places convocades.  
3. Experiència professional.  
La puntuació global en l'apartat d'experiència professional no podrà excedir els 6,75 punts.   
a) Per cada mes de servicis prestats en propietat en l'especialitat de què es tracta en el Consorci Hospital General Universitari de València, en servicis jerarquitzats d'institucions sanitàries de la Seguretat Social o en institucions amb programa acreditat per a la docència per la comissió nacional de què es tracta, o en institucions sanitàries de país estranger realitzades en virtut de conveni o acords d'assistència sanitària amb el país l'exercici del qual haja sigut expressament autoritzat al facultatiu en qüestió pel Ministeri de Sanitat i Consum: 0,05 punts.  
b) Per cada mes de servicis prestats en propietat en servicis no jerarquitzats de la Seguretat Social en l'especialitat de què es tracta: 0,05 punts.  
c) Per cada mes de servicis prestats com a interí, contractat o eventual en el Consorci Hospital General Universitari de València, o en els servicis jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
d) Per cada mes de servicis prestats com a interí, contractat o eventual en els servicis no jerarquitzats de les institucions sanitàries de la Seguretat Social en l'especialitat de què es tracta: 0,05 punts.  
(La suma dels apartats a), b), c) i d) no podrà excedir els 5 punts).  
e) Per servicis prestats en llocs de caràcter directiu en centres sanitaris públics. Així com per servicis prestats amb el mateix caràcter en el Ministeri de Sanitat i Consum, conselleria de Sanitat, Insalud, conselleries de Salut i servicis de salut de les comunitats autònomes, tot exercint llocs com a alt càrrec o de lliure designació; llocs inclosos en les relacions de llocs de treball o plantilles d'estos organismes, així com també en llocs dependents dels organismes amb funcions d'inspecció de servicis sanitaris.  
Per cada mes 0,05 punts.  
f) Per cada període de 4 anys de servicis prestats en propietat o amb nomenament provisional en servicis jerarquitzats dependents de l'administració pública o en institucions del sistema nacional de salut en l'especialitat de què es tracta:  
- Com a cap de secció: 0,6 punts.  
- Com a cap de servici: 1 punt.  
La suma dels apartats e) i f) no podrà excedir els 3 punts.  
4. Altres activitats.   
La suma dels apartats a) i b) no podrà excedir 1,5 punts.  
a) Professor associat en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,10 punts.  
Professor titular en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,125 punts.  
Catedràtic en ciències de salut en hospitals amb conveni específic amb universitat i amb programa de docència pregraduada, per cada curs acadèmic complet, i, fins a un màxim de 0,5 punts: 0,150 punts.  
b) Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a què es concursa, apreciats pel Tribunal, fins a un màxim d'1 punt.  
5. Coneixements de valencià  
El coneixement del valencià es valorarà fins a un màxim de 0,75 punts quan s'acredite estar en possessió del corresponent certificat expedit o homologat per la Junta Qualificadora de Coneixements de Valencià:  
- Grau oral: 0,20 punts  
- Grau elemental: 0,40 punts  
- Grau mitjà: 0,60 punts  
- Grau superior: 0,75 punts  
No es valorarà el certificat imprescindible per a la consecució d'un altre de nivell superior que s'al·legue com a mèrit.